Bam Adebayo

Edrice Femi ”Bam” Adebayo (s. 18. heinäkuuta 1997 Newark, New Jersey) on yhdysvaltalainen koripalloilija.

Isona laitahyökkääjänä tai sentterinä pelaava Adebayo pelasi kauden 2016–2017 Kentuckyn yliopistossa. Miami Heat varasi hänet NBA:han 14. vuorolla kesän 2017 varaustilaisuudessa. 10. joulukuuta 2019 Adebayo teki NBA-uransa ensimmäisen tripla-tuplan. Hänet valittiin helmikuussa 2020 pelattuun tähdistöotteluun ja tähdistöviikonlopun taitokilpailuun.

Adebayo valittiin Yhdysvaltain miesten maajoukkueen kokoonpanoon Tokion kesäolympialaisiin 2020, missä maa voitti kultaa.

Lähteet 
 Bam Adebayo Stats  Basketball-Reference.com 
 Bam Adebayo College Stats College Basketball at Sports-Reference.com 
 Profiili University of Kentucky Athletics

Viitteet

Aiheesta muualla 

 Profiili NBA 

Yhdysvaltalaiset koripalloilijat
Yhdysvaltalaiset olympiavoittajat
Vuonna 1997 syntyneet
Elävät henkilöt